rejauldu/bengali-wikipedia huggingface dataset:
জারিফা গাফারি () একজন আফগান আইনজীবী, কর্মী, রাজনীতিবিদ এবং ব্যবসায়ী। ১৯৯২ সালে তিনি জন্মগ্রহণ করেন। বর্তমানে তিনি ময়দান শহরের মেয়র। এটি আফগানিস্তানের ময়দান ওয়ারদাক প্রদেশের রাজধানী। জারিফা আফগানিস্তানের খুব অল্প সংখ্যক নারী মেয়রদের মধ্যে একজন। এবং সবচেয়ে কনিষ্ঠ মেয়র কারণ মাত্র ২৬ বছর বয়সে তিনি মেয়রের দায়িত্ব গ্রহণ করেন। তিনি সবচেয়ে বেশি আলোচিত আফগানিস্তানে নারীদের অধিকার আদায়ের কর্মকাণ্ডের জন্য। তিনি মার্কিন যুক্তরাষ্ট্রের পররাষ্ট মন্ত্রণালয় কর্তৃক আন্তর্জাতিক সাহসী নারী নির্বাচিত হন।   কর্মজীবন  প্রাথমিক শিক্ষা গ্রহণের জন্য পাক্তিয়া প্রদেশের হালিমা খাজান উচ্চ বিদ্যালয়ে তিনি ভর্তি হন। এবং পরবর্তীতে পাঞ্জাব বিশ্ববিদ্যালয় থেকে অর্থনীতি বিষয়ে উচ্চতর ডিগ্রি অর্জন করেন।  আশরাফ গণি রাষ্ট্রপতি থাকা অবস্থায় ২০১৮ সালের জুলাই মাসে আনুষ্ঠানিকভাবে জারিফা গাফারি ময়দান শহরের মেয়রের দায়িত্ব পান। এই শহরে প্রায় ৩৫,০০০ মানুষ বসবাস করেন এবং বেশিরভাগ মানুষই তালেবানদের সমর্থন করেন। যদিও, তার দায়িত্ব গ্রহণে প্রায় নয় মাস দেরি হয় কারণ অন্যান্য রাজনীতিবিদরা তার দায়িত্ব গ্রহণে হস্তক্ষেপ করে। মেয়রের দায়িত্ব গ্রহণের পর একদম প্রথম দিনে কিছু লোক তার অফিস ভাঙচুর করে এবং তাকে পদত্যাগ করতে চাপ দেয়। শুধু তাই নয়, তাকে তালিবান এবং আইএসআইএল থেকেও হুমকি দেয়া হয়। জারিফা ২০১৯ সালের মার্চ মাসে ময়দান শহরের মেয়র হিসেবে শপথ গ্রহণ করে। দায়িত্ব গ্রহণের পরই জারিফা এন্টি-লিটার ক্যাম্পেইন শুরু করেন। এছাড়া ১২ বছর ধরে আটকে থাকা একটি রাস্তার কাজও তিনি শুরু করেন। নারীদের জন্য তিনি একজন অনুসরণীয় ব্যক্তি।  যাইহোক, 18 আগস্ট, তিনি তার স্বামী, মা এবং পাঁচ বোনের সাথে আফগানিস্তান থেকে তুরস্কের রাজধানী ইস্তাম্বুলে পালিয়ে যান। পরে তিনি জার্মানির বনে স্থায়ী হন [৯]।   ব্যক্তিগত জীবন  মোট ৮ ভাইবোনের মধ্যে তিনি সবচেয়ে বড়। সবার দেখাশোনা তিনিই করেছেন। তালেবানরা যখন ক্ষমতায় আসে তখন তার বয়স মাত্র ৪ বছর। ছোট থেকেই তিনি চুল ছোট রাখতেন, জিন্স ও টি-শার্ট পড়তেন। যখনই তালেবানদের সামনে পড়তেন দ্রুত তিনি নিজেকে লুকিয়ে ফেলতেন।  পুরস্কার ২০১৯ সালে বিবিসির প্রকাশিত "১০০ নারী" তালিকায় জারিফা জায়গা করে নিয়েছেন। ২০২০ সালে মার্কিন যুক্তরাষ্ট্রের পররাষ্ট্র মন্ত্রণালয় কর্তৃক তাকে আন্তর্জাতিক সাহসী নারী পুরস্কারে সম্মানিত করা হয়। মোট বারো জন নারীকে এই পুরস্কার প্রদান করা হয়। তার মধ্যে তিনি একজন। পুরস্কার পাওয়ার পর তিনি বলেন,    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:আফগান নারী রাজনীতিবিদ বিষয়শ্রেণী:বিবিসি ১০০ নারী বিষয়শ্রেণী:আফগান স্নাতক বিষয়শ্রেণী:আফগান ব্যবসায়ী বিষয়শ্রেণী:আফগান নারী কর্মী বিষয়শ্রেণী:পাঞ্জাব বিশ্ববিদ্যালয়ের ছাত্র বিষয়শ্রেণী:আফগানিস্তানের মেয়র বিষয়শ্রেণী:আফগানিস্তানের নারী মেয়র বিষয়শ্রেণী:একবিংশ শতাব্দীর নারী রাজনীতিবীদ বিষয়শ্রেণী:ময়দান ওয়ারদাক প্রদেশের মানুষ বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ
জাতীয় মুক্তিযোদ্ধা কাউন্সিল (সংক্ষেপে জামুকা) হল বাংলাদেশ সরকারের একটি স্বায়ত্তশাসিত পরিষদ, যা মুক্তিযোদ্ধা, যুদ্ধাহত মুক্তিযোদ্ধা ও শহীদ মুক্তিযোদ্ধা পরিবারের সদস্যদের কল্যাণ ও প্রকৃত মুক্তিযোদ্ধাদের তালিকা নিয়ন্ত্রণে কাজ করে। এর সদরদপ্তর বাংলাদেশের ঢাকার মগবাজারে।   ইতিহাস  ১৯৭১ সালে বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধাদের কল্যাণ দেখাশোনার জন্য মুক্তিযুদ্ধ বিষয়ক মন্ত্রণালয়ের অধীনে জাতীয় মুক্তিযোদ্ধা কাউন্সিল গঠিত হয়। এটি জাতীয় মুক্তিযোদ্ধা কাউন্সিল আইন, ২০০২ দ্বারা নিয়ন্ত্রিত ও পরিচালিত হয়। ২০১৫ সালে কাউন্সিলের সভায় বীরাঙ্গনাদের (যেসকল নারী ১৯৭১ সালে ধর্ষিত হয়েছে) সংশ্লিষ্ট সকল সুযোগ সুবিধাসহ মুক্তিযোদ্ধার স্বীকৃতি দেওয়ার সিদ্ধান্ত নেয়।  ২০১৬ সালের ১২ ডিসেম্বর ভুয়া মুক্তিযোদ্ধা যাচাই বাছাই নির্দেশিকা জারি করে। ২০১৭ সালে ১২ জানুয়ারি যাচাই বাছাইয়ের জন্য স্থানীয় পর্যায়ে তদন্ত কমিটি গঠনের গেজেট প্রকাশ করে। একই সালের ২৩ জানুয়ারি বাংলাদেশ হাইকোর্ট মুক্তিযোদ্ধাদের তালিকা যাচাই-বাছাইয়ে জাতীয় মুক্তিযোদ্ধা কাউন্সিলের কমিটি গঠন করা কেন অবৈধ ঘোষণা করা হবে না, তা জানতে চেয়ে রুল জারি করে। মুক্তিযুদ্ধ বিষয়ক মন্ত্রণালয় ও কাউন্সিলের মহাপরিচালককে এর জবাব দিতে বলা হয়েছে। রায়ে বলা হয়েছিল গেজেটভুক্ত সব মুক্তিযোদ্ধাকে পুনরায় যাচাই-বাছাই করার ক্ষমতা আইন অনুযায়ী জামুকার নেই।   আরও দেখুন   বাংলাদেশ মুক্তিযোদ্ধা কল্যাণ ট্রাস্ট  মুক্তিযোদ্ধা সংসদ  তথ্যসূত্র  বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:মুক্তিবাহিনী
হিন্দু পুরাণ এবং বৌদ্ধ পুরাণে ভোগবতী () আক্ষরিক অর্থে "মনুষ্যাকৃতি সাপ দ্বারা পূর্ণ নগরী" বা "আনন্দময় স্থান") হল ভূগর্ভস্থ পাতালের অন্তর্ভুক্ত রাজধানী। এটি নাগলোকে  পাতালে অবস্থিত।  স্থানটিকে পুতকারি ও বলা হয়।  বৌদ্ধধর্ম ভোগবতী বৌদ্ধ ঐতিহ্যে নাগ জগতে একটি প্রাসাদের নাম। এটি নাগরাজ বরুণ এর বাসস্থান। বিধুরপণ্ডিত জাতক-এ এই প্রাসাদের কিছুটা বিশদ বিবরণ দেওয়া হয়েছে। হিন্দুধর্ম মহাভারতে ভোগবতীর বর্ণনা পাওয়া যায় । যে সমস্ত নাগগণ এই নগরে বাস করে তাদের দৈহিক আকৃতি পর্বতের সমান। তারা কশ্যপ ও সুরসার বংশধর । এই নাগগণ একাধিক মস্তকবিশিষ্ট, ইচ্ছাধারী। তারা মণি, স্বস্তিক , মস্তকবলয় পরিহিত,বিবিধ রত্নালঙ্কার সমন্বিত এবং সুরাপানাসক্ত ইত্যাদি বৈশিষ্ট্যযুক্ত । তদুপরি তারা হিংস্র ও মহাপরাক্রমশালী।   বাসুকি হলেন নাগগণের রাজা।   রামায়ণে বলা হয়েছে, রাক্ষসরাজ রাবণ তার রাজত্বকালে ভোগবতী নগরী দখল করেছিলেন ।   তথ্যসূত্র  A Classical Dictionary of Hindu Mythology & Religion by John Dowson Indian Serpent Lore or The Nagas in Hindu Legend and Rt by J. Vogel.  বিষয়শ্রেণী:হিন্দু পুরাণে বর্ণিত স্থান
সত্যপ্রেম কী কথা () হল একটি ভারতীয় হিন্দি ভাষার মিউজিক্যাল রোমান্টিক ড্রামা ফিল্ম যা সমীর বিদ্যানস পরিচালিত। নাদিয়াদওয়ালা গ্র্যান্ডসন এন্টারটেইনমেন্ট এবং নমাহ পিকচার্স দ্বারা যৌথভাবে প্রযোজিত, এতে অভিনয় করেছেন কার্তিক আর্যন এবং কিয়ারা আডবাণী। ছবিটি ২০২৩ সালের ২৯শে জুন প্রেক্ষাগৃহে মুক্তি পায়।   অভিনয়ে    কার্তিক আর্যন সত্যপ্রেম "সত্তু" আগারওয়ালের চরিত্রে  কিয়ারা আডবাণী কথা কাপাডিয়া আগরওয়ালের চরিত্রে  রাজপাল যাদব  গজরাজ রাও সত্তুর বাবার চরিত্রে  সুপ্রিয়া পাঠক দিওয়ালি আগরওয়ালের চরিত্রে, সত্তুর মা  সিদ্ধার্থ রান্ডেরিয়া  অনুরাধা প্যাটেল  শিখা তালসানিয়া  প্রিয়ম   উৎপাদন    উন্নয়ন  পরিচালিত এবং কার্তিক আর্যন অভিনীত চলচ্চিত্রটি আনুষ্ঠানিকভাবে একটি মোশন পোস্টারের সাথে ঘোষণা করা হয়েছিল। শিরোনামটি মূলত সত্যনারায়ণ কি কথা বলা হয়েছিল। পরে বিতর্কের কারণে এর নাম পরিবর্তন করে রাখা হয় সত্যপ্রেম কি কথা।   ঢালাই  কার্তিক আর্যনকে প্রধান চরিত্রে অভিনয় করার জন্য বেছে নেওয়া হয়েছিল, সাজিদ নাদিয়াদওয়ালার সাথে তার প্রথম সহযোগিতায়। পরে জানা যায় যে কিয়ারা আডবাণীকে ভুল ভুলাইয়া ২ (২০২২) এর জুলাই মাসে চলচ্চিত্রে তার অন্তর্ভুক্তি নিশ্চিত করা হয়।   চিত্রগ্রহণ    মুক্তি  সত্যপ্রেম কি কথা ফিল্মের টিজারটি ১৮ মে ২০২৩-এ মুক্তি পায়। ফিল্মের অফিসিয়াল ট্রেলারটি ৫ জুন ২০২৩-এ মুক্তি পায়। সত্যপ্রেম কি কথা ২৯ জুন প্রেক্ষাগৃহে মুক্তি পায়।   তথ্যসূত্র   বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:২০২৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:জম্মু ও কাশ্মীরে ধারণকৃত চলচ্চিত্র বিষয়শ্রেণী:লখনউয়ে ধারণকৃত চলচ্চিত্র বিষয়শ্রেণী:শ্রীনগরে ধারণকৃত চলচ্চিত্র বিষয়শ্রেণী:আহমেদাবাদের পটভূমিতে চলচ্চিত্র বিষয়শ্রেণী:আহমেদাবাদে ধারণকৃত চলচ্চিত্র বিষয়শ্রেণী:গুজরাতের পটভূমিতে চলচ্চিত্র বিষয়শ্রেণী:জম্মু ও কাশ্মীরের পটভূমিতে চলচ্চিত্র বিষয়শ্রেণী:ভারতে ধর্মীয় বিতর্ক বিষয়শ্রেণী:চলচ্চিত্রে ধর্মীয় বিতর্ক
মোরিস রনে ফ্রেশেএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (২রা সেপ্টেম্বর, ১৮৭৮ – ৪ঠা জুন, ১৯৭৩) একজন ফরাসি গণিতবিদ। তিনি বিন্দু সেটের টপোগণিতে গুরুত্বপূর্ণ অবদান রাখেন এবং বিমূর্ত জগতের ধারণা সম্পূর্ণই তার কৃতিত্ব। এছাড়া তিনি পরিসংখ্যান, সম্ভাবনা ও ক্যালকুলাসে একাধিক গুরুত্বপূর্ণ অবদান রাখেন। তার অভিসন্দর্ভ দিয়েই মেট্রিক জগতের ফাংশনালগুলির ওপর গবেষণার দ্বার উন্মোচন হয় এবং compactness-এর ধারণার সূত্রপাত ঘটে। তিনি হাঙ্গেরীয় গণিতবিদ রিসৎস অপেক্ষা স্বাধীনভাবে লেবেস্‌গে বর্গ সমাকলনযোগ্য ফাংশনসমূহের জগতের জন্য প্রতিনিধিত্ব উপপাদ্যটি (representation theorem) প্রমাণ করেন।   পাদটীকা   বিষয়শ্রেণী:ফরাসি গণিতবিদ বিষয়শ্রেণী:১৮৭৮-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:স্ট্রসবার্গ বিশ্ববিদ্যালয় অনুষদ বিষয়শ্রেণী:গাণিতিক বিশ্লেষক বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
মনির হোসেন (জন্ম ২৭ জানুয়ারী ১৯৮৬) একজন বাংলাদেশী ক্রিকেটার যিনি প্রথম শ্রেণি, লিস্ট এ এবং টি২০ স্তরে খেলেছেন। তিনি একজন বাঁহাতি ব্যাটসম্যান এবং ধীর বাম-হাত অর্থোডক্স স্পিন বোলার। তিনি বরিশাল বিভাগ এবং সিলেট বিভাগের হয়ে প্রথম-শ্রেণীর এবং লিস্ট এ ক্রিকেটে প্রতিনিধিত্ব করেছেন। তিনি বাংলাদেশ প্রিমিয়ার লিগে দুরন্ত রাজশাহী এবং বরিশাল বুলসের সাথে খেলেছেন।   পেশা  মনির তার প্রথম শ্রেণি ও লিস্ট এ ক্রিকেটে অভিষেক করে ২০০৬ সালের ফেব্রুয়ারিতে বরিশাল বিভাগের হয়ে যথাক্রমে রাজশাহী বিভাগ এবং চট্টগ্রাম বিভাগের বিপক্ষে। ২০০৯ সালে সিলেট বিভাগের হয়ে খেলার পরে তিনি ২০১০ সালে বরিশাল বিভাগে ফিরে আসেন।  মনিরকে দুরন্ত রাজশাহী ২০১২-১৩ বাংলাদেশ প্রিমিয়ার লিগের জন্য নির্বাচিত করেছিলেন। অক্টোবর ২০১৬ সালে, তিনি বরিশাল বুলসের জন্য নির্বাচিত হয়েছিলেন ২০১৬-১৭ বাংলাদেশ প্রিমিয়ার লিগের খসড়ার জন্য।  ২০১৮ সালের নভেম্বর মাসে জাতীয় ক্রিকেট লিগে বরিশাল বিভাগের হয়ে রাজশাহী বিভাগের বিপরীতে খেলতে নেমে তিনি হ্যাটট্রিক নিয়ে রাজশাহীর প্রথম ইনিংসটি শেষ করে যার প্রতিটি উইকেট শিকার করেন লেগ বিফোর উইকেটে।  ২০১২ সালের নভেম্বরে, তিনি ২০১৯-২০ বাংলাদেশ প্রিমিয়ার লিগে সিলেট থান্ডার হয়ে খেলতে নির্বাচিত হয়েছিলেন।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:জীবিত ব্যক্তি বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:বরিশালের ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বরিশাল বিভাগ থেকে আগত ক্রিকেটার
শ্রমিক বিজয়ের জন্য সমাজতান্ত্রিক প্রচারণা (এসসিএলভি) মূলত ১৯৭৮ সালে ব্রিটিশ লেবার পার্টির বামপন্থী সদস্যদের দ্বারা গঠিত হয়েছিল, যার মধ্যে রয়েছে ট্রটস্কিস্ট গ্রুপ ওয়ার্কার্স ফাইট এবং প্রকাশনা লন্ডন লেবার ব্রিফিং অ্যান্ড চার্টিস্ট একটি সমাজতান্ত্রিক দৃষ্টিকোণ থেকে তর্ক করার জন্য। ১৯৭৪ সাল থেকে ক্ষমতায় থাকা পার্টির ব্যর্থতা এবং নীতি সত্ত্বেও লেবার পুনর্নির্বাচনের জন্য।  SCLV সংবাদপত্র সোশ্যালিস্ট অর্গানাইজার চালু করেছে এবং নিজস্ব প্রচারের উপকরণ তৈরি করেছে যা স্থানীয় নির্বাচনী শ্রম দলগুলি অফিসিয়াল পোস্টার এবং লিফলেটের পরিবর্তে ব্যবহার করতে পারে। ইভেন্টে, মার্গারেট থ্যাচার ১৯৭৯ সালের সাধারণ নির্বাচনে কনজারভেটিভ পার্টির হয়ে জয়লাভ করেন।  ৩৬ বছর পরে, ২০১৫ সালের সাধারণ নির্বাচনের দৌড়ে SCLV পুনরুদ্ধার করা হয়েছিল।  প্রচারাভিযান বলে যে এর সদস্যরা "শুধু "তাদের নাক চেপে রাখতে" চায় না এবং লেবারকে কম মন্দ হিসাবে ভোট দিতে চায় না৷ তারা "শ্রমিক-শ্রেণীর সুস্পষ্ট দাবিগুলির সাথে একটি শ্রম সরকারের জন্য প্রচারণাকে একত্রিত করতে, শ্রমিক-শ্রেণীর আস্থা বাড়াতে এবং শ্রমিক আন্দোলনকে শক্তিশালী ও রূপান্তর করতে" চায়  বিশিষ্ট সমর্থকদের মধ্যে রয়েছে লেবার এমপি জন ম্যাকডোনেল, সাংবাদিক ও লেখক ডেভিড ওসলার এবং বিপুল সংখ্যক শ্রমিক আন্দোলনের কর্মী এবং নির্বাচিত প্রতিনিধি।   তথ্যসূত্র   বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন
এহসান আলী খান (১ জানুয়ারী ১৯৩১-১০ মার্চ ২০১৭) বাংলাদেশের চাঁপাইনবাবগঞ্জ জেলার রাজনীতিবিদ, মুক্তিযোদ্ধা, ক্রীড়া ও সাংস্কৃতিক ব্যক্তি। তিনি তৎকালীন রাজশাহী-৩ ও চাঁপাইনবাবগঞ্জ-৩ (চাঁপাইনবাবগঞ্জ সদর উপজেলা) আসনের সংসদ সদস্য ছিলেন।   জন্ম ও প্রাথমিক জীবন  এহসান আলী খান ১ জানুয়ারী ১৯৩১ চাঁপাইনবাবগঞ্জ শহরের পাঠানপাড়া মহল্লায় জন্মগ্রহণ করেন। তার পিতা এন্তাজ আলী খান এবং মাতা আয়েশা খানম। পিতা-মাতার একমাত্র সন্তান ছিলেন তিনি।   রাজনৈতিক ও কর্মজীবন  এহসান আলী খান ১৯৪৮ সালে আওয়ামী মুসলিম লীগের রাজনীতির সাথে জড়িত ছিলেন। রাজনৈতির পাশাপাশি তিনি ছিলেন নাট্যব্যক্তিত্ব ও ক্রীড়া সংগঠক। সিরাজদৌলা নাটকে তিনি ‘নবাব’ চরিত্রে অভিনয় করে করেছিলেন। তিনি চাঁপাইনবাবগঞ্জ পৌরসভার চেয়ারম্যান ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন রাজশাহী-৩ আসন থেকে বাংলাদেশ জাতীয়তাবাদী দলের মনোনয়ন নিয়ে প্রথম সংসদ সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদে তিনি সম্মিলিত বিরোধী দলের মনোনয়ন নিয়ে চাঁপাইনবাবগঞ্জ-৩ (চাঁপাইনবাবগঞ্জ সদর উপজেলা) আসন থেকে দ্বিতীয়বার সংসদ সদস্য নির্বাচিত হয়েছিলেন।   মৃত্যু  এহসান আলী খান ১০ মার্চ ২০১৭ ঢাকার সেন্ট্রাল হাসপাতালে চিকিৎসাধিন অবস্থায় মৃত্যুবরণ করেন। তিনি স্ত্রী, তিন ছেলে ও পাঁচ মেয়ে রেখে গেছেন। চাঁপাইনবাবগঞ্জের ফকিরপাড়া কবরস্থানে তাকে সমাহিত করা হয়ে।   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৭-এ মৃত্যু বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:চাঁপাইনবাবগঞ্জ জেলার ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ
আশমিনা হলো ২০১৮ সালের একটি নেপালি-ব্রিটিশ স্বল্পদৈর্ঘ্য চলচ্চিত্র। চলচ্চিত্রটি রচনা ও পরিচালনা করেছেন ডেকেল বেরেনসন। ১৬৮ ওয়ার্ডুর ফিল্মওয়ার্কস এর ব্যানারে চলচ্চিত্রটি প্রযোজনা করেছেন ডেকেল বেরেনসন, মার্লিন মার্টন এবং ডমিনিক ডেভি। প্রধান চরিত্রে অভিনয় করেছেন প্রকাশ পেজনি, সাধনা ভাণ্ডারী, সেবাস্টিয়ান সিটজ, রামোনা সোয়াজর, শচীন রাগমে, শ্যাম খাদকা এবং শার্লট স্টেড।   পটভূমি  একটি সুন্দর হ্রদ এবং হিমালয়ের মাঝখানে অবস্থিত বিশ্বের প্যারাগ্লাইডিংয়ের রাজধানী নেপালের পোখরা উপকণ্ঠে আশমিনা তার পরিবারের সাথে বসবাস করেন।  প্রত্যন্ত এবং ঐতিহ্যবাহী শহরটি এছাড়াও একটি ব্যস্ত পর্যটন গন্তব্য যেখানে স্থানীয়রা প্রতিদিন পর্যটকদের ভিড়ের কারণে গভীরভাবে প্রভাবিত হচ্ছেন। স্কুল ছেড়ে চলে যেতে বাধ্য হয়ে, আশমিনা তার পরিবারকে সাহায্য করার জন্য কাজ করে এবং এই অবস্থার সমাপ্তি ঘটাতে সাহায্য করে। অল্প টাকার বিনিময়ে সে বিদেশী পাইলটদের প্যারাসুট গুছিয়ে দেয়।   কুশীলব    অশ্বিনী চরিত্রে দীক্ষা কর্কি  আশকিনার বাবা হিসাবে প্রাক্তন পেজনি  আশমিনার মা হিসাবে সাধনা ভান্ডারী  ডেভিডের বন্ধু হিসাবে সেবাস্তিয়ান সেটিজ  রামোনা সোহজোর ডেভিডের বন্ধু হিসাবে  আশমিনার ভাই চরিত্রে শচীন রাগমে  মানি এক্সচেঞ্জ ক্লার্কের চরিত্রে শ্যাম খড়কা  চার্লোট স্টেড ডেভিড এর বন্ধু হিসাবে   অভ্যর্থনা  চলচ্চিত্রটি ইতিবাচক পর্যালোচনা পেয়েছে। ইন্টারনেট মুভি ডেটাবেজে ৬৩৮ জন পর্যালোকের পর্যালোচনার উপর ভিত্তি করে ১০ এর মধ্যে ৮.৭ তারকা রেটিং পেয়েছে।  পুরস্কার এবং মনোনয়ন  +বছরপুরস্কারবিভাগফলাফলসূত্র২০২১বাহামা আন্তর্জাতিক চলচ্চিত্র উৎসবস্বল্পদৈর্ঘ্য পুরস্কার২০২০হুইসলার চলচ্চিত্র উৎসবআন্তর্জাতিক স্বল্পদৈর্ঘ্য কর্ম পুরস্কার২০১৯জেরুজালেম চলচ্চিত্র উৎসবসেরা লাইভ অ্যাকশন স্বল্পদৈর্ঘ্য   আরও দেখুন   আজহাই পানি  বুলবুল (২০১৯-এর চলচ্চিত্র)  আপ্পা (২০১৯-এর চলচ্চিত্র)  রাধে (২০১৭-এর চলচ্চিত্র)  কালো পোথী  অপবাদ (চলচ্চিত্র)  সেতো বাঘ  তান্দ্রো  পাহুনা: দ্য লিটল ভিজিটরস  তথ্যসূত্র    বহিঃসংযোগ       বিষয়শ্রেণী:নেপালি চলচ্চিত্র বিষয়শ্রেণী:নেপালি ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:নেপালি নাট্যধর্মী চলচ্চিত্র
আওয়াম ইবনে খুওয়াইলিদ () ছিলেন একজন আরব কুরাইশি সৈনিক যিনি ফিজার যুদ্ধে মারা যান। একটি শিয়া বর্ণনা অনুসারে, তার পিতা খুওয়াইলিদ ইবনে আসাদ মিশরে আওয়ামকে দত্তক নেন। তিনি কুরাইশ বংশের আসাদ গোত্রের ছিলেন এবং মুসলিম নবি মুহাম্মাদের স্ত্রী খাদিজা বিনতে খুওয়াইলিদের ভাই ছিলেন।  আওয়াম ছিলেন সাফিয়াহ বিনতে আবদুল মুত্তালিবের স্ত্রী এবং তাদের পাঁচটি সন্তান ছিল:   সাহাবী জুবাইর ইবনুল আওয়াম ,  সাইব ইবনুল আওয়াম  হিন্দ বিনতে আল-আওয়াম, যায়েদ ইবনে হারেসা কালবির স্ত্রী, মুহাম্মাদের দত্তক পুত্র  আব্দুল কাবা ইবনুল আওয়াম।  জয়নাব বিনতে আওয়াম, তার চাচাতো ভাইয়ের পত্নী, হাকিম ইবনে হিযাম ইবনে খুওয়াইলিদ   আরও দেখুন    সাহাবা  জুবায়রি   তথ্যসূত্র    বহিঃসংযোগ    http://al-islam.org/beacons/7.htm  বিষয়শ্রেণী:৭ম শতাব্দীর আরব ব্যক্তি
বৈদ্যনাথধাম দেওঘর রেলওয়ে স্টেশন (স্টেশন কোড বিডিএমই) হল ঝাড়খণ্ডের  দেওঘর জেলার একটি রেলওয়ে স্টেশন। স্টেশনটি দেওঘর শহরের বৈদ্যনাথধাম এলাকায় পরিষেবা প্রদান করে। স্টেশনটি একটি প্ল্যাটফর্ম নিয়ে গঠিত।  প্ল্যাটফর্মটি ভালভাবে আচ্ছাদিত নয় এবং এতে পানি ও স্যানিটেশন সহ অনেক সুবিধার অভাব রয়েছে।Dumka–Deoghar route to get 2 new railway stationsTemple express on tracksSultanganj–Deoghar Railway Line to be ready by 2015 – Train to Baidyanath Dham   স্টেশন বিন্যাস   জিরাস্তায় স্তরপ্রস্থান/প্রবেশ এবং টিকিট কাউন্টারপৃ 1সাইড প্ল্যাটফর্ম, নং-১ দরজা বাম/ডানে খুলবেট্র্যাক 1Jasidih ← দিকেট্র্যাক 2ট্র্যাক 3   পথের বিন্যাস    তথ্যসূত্র   বিষয়শ্রেণী:দেওঘর জেলার রেলওয়ে স্টেশন বিষয়শ্রেণী:আসানসোল রেলওয়ে বিভাগ বিষয়শ্রেণী:দেওঘরের পরিবহন বিষয়শ্রেণী:ভারতের রেলওয়ে স্টেশন অসম্পূর্ণ
সাধন পাণ্ডে (১৩ নভেম্বর ১৯৫০ - ২০ ফেব্রুয়ারি ২০২২) একজন ভারতীয় রাজনীতিবিদ যিনি পশ্চিমবঙ্গ সরকারের ভোক্তা বিষয়ক এবং স্বনির্ভর গোষ্ঠী এবং স্ব-কর্মসংস্থান মন্ত্রী হিসাবে দায়িত্ব পালন করেছিলেন। তিনি একজন বিধায়কও ছিলেন, ২০১১ সালের পশ্চিমবঙ্গ রাজ্য বিধানসভা নির্বাচনে মানিকতলা আসন থেকে নির্বাচিত হয়েছিলেন। পূর্বে, তিনি কংগ্রেস নেতা ছিলেন এবং ২০১১ সাল পর্যন্ত বুরটোলা থেকে ছয়বার নির্বাচিত বিধায়ক ছিলেন। ১৯৯৮ সালে কলকাতা উত্তর পূর্ব থেকে লোকসভা নির্বাচনে পরাজয়ের পর, তিনি কংগ্রেস ছেড়ে সর্বভারতীয় তৃণমূল কংগ্রেসে যোগ দেন।Mamata allots portfolios, keeps key ministriesAll the Didi's men পাণ্ডে ২০ ফেব্রুয়ারি ২০২২-এ ৭১ বছর বয়সে মুম্বাইতে মারা যান। মৃত্যুর আগে তিনি কিডনি রোগে ভুগছিলেন।   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:২০২২-এ মৃত্যু বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
শহীউদ্দিন মাহমুদ জঙ্গী চৌধুরী (জন্ম ৬ ফেব্রুয়ারি ১৯৫৬) হলেন একজন বাংলাদেশী গীতিকার ও লেখক।   প্রাথমিক জীবন এবং শিক্ষা  শহীদ মাহমুদ জঙ্গীর জন্ম বাংলাদেশের চট্টগ্রামে। তার পিতার নাম এল এ চৌধুরী এবং মায়ের নাম হামিদা চৌধুরী। তিনি চট্টগ্রাম বিশ্ববিদ্যালয় থেকে ব্যবস্থাপনায় স্নাতক ডিগ্রি (সম্মান) এবং ব্যবস্থাপনায় স্নাতকোত্তর ডিগ্রি লাভ করেন। তিনি স্কুলে খুব সক্রিয় ছিলেন, নাটকের আয়োজন ও প্রধান ভূমিকা পালন করতেন এবং স্কুল রেডিও প্রোগ্রামে অংশগ্রহণ করতেন।   কর্মজীবন  তিনি ব্যবস্থাপনায় স্নাতকোত্তর ডিগ্রি অর্জনের পর চট্টগ্রামের ওমরগণি এম.ই.এস. কলেজে প্রভাষক হিসেবে যোগদান করেন। তিনি একটি বিজ্ঞাপনী সংস্থার সাথে নিজের ব্যবসা শুরু করেছিলেন এবং একই সাথে পরিষেবা শিল্পে আরেকটি ব্যবসা শুরু করেছিলেন।   লেখক  জঙ্গী ছোটবেলা থেকেই প্রবন্ধ ও গান লিখতেন এবং নকীব খান দ্বারা রচিত তার প্রথম গান "আলো চাইতে" প্রকাশ করেন, যা বাংলাদেশ টেলিভিশন (বিটিভি)তে প্রচারিত হয়। জঙ্গী জাতীয় ও স্থানীয় পত্রিকায় অসংখ্য নিবন্ধ প্রকাশ করেছেন।   প্রকাশনা   নীলাম্বরীর শাড়ি পরে (২০২১)  একদিন ঘুম ভাঙা শহরে (২০২২)  সংগীতে পিতা পুত্র - শচীন দেব বর্মণ-রাহুল দেব বর্মণ (২০২৪)   গীতিকার  জঙ্গী ১৯৭৭ সালে গান লেখা শুরু করেন। তিনি অনেক অগ্রগামী বাংলাদেশী ব্যান্ড এবং একক সংগীতশিল্পীদের জন্য বেশ কয়েকটি হিট গান দিয়ে গান লেখার ক্ষেত্রে নিজের জন্য একটি বিশেষ স্থান তৈরি করেছেন। বাংলাদেশের সঙ্গীতের অবস্থা নিয়ে তার ভাবনা শেয়ার করেছেন জঙ্গি।  বছরের পর বছর ধরে, তিনি বাংলাদেশের একজন কিংবদন্তি গীতিকার হিসাবে আবির্ভূত হয়ে গান রচনায় সাফল্য অর্জন করেছেন। ঐতিহ্যবাহী এবং কথোপকথন গানের পাশাপাশি, তিনি পপ এবং রক ঘরানার অনেক দেশাত্মবোধক সঙ্গীতকে মুগ্ধ করেছেন। তার গানের বিষয়বস্তু প্রেম, কষ্টের পাশাপাশি বাংলাদেশে বেড়ে ওঠার গান। সংগীত প্রেমীরা তাকে ভিন্ন ধারার গীতিকার বলেছেন। অনেক বিখ্যাত গায়ক এবং সুরকার তাদের কর্মজীবনে তার অবদানের জন্য তাকে স্বীকৃতি দিয়েছেন এবং স্বীকৃতি দিয়েছেন।  বিভিন্ন পত্র-পত্রিকায় ও অনলাইন পোর্টালে তাকে নিয়ে অনেক লেখা প্রকাশিত হয়েছে।   কাজ   গান    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৬-এ জন্ম
এএক্সএন হল একটি টেলিভিশন কেবল এবং সনি পিকচার এন্টারটেইনমেন্ট মালিকানাধীন স্যাটেলাইট টেলিভিশন চ্যানেল। এটি ১৯৯৭ সালের ২২ মে তারিখ থেকে যাত্রা শুরু করে। নেটওয়ার্কটি বর্তমানে ইউরোপ, জাপান, এশিয়া ও ল্যাটিন আমেরিকা সহ বিশ্বের বিভিন্ন অংশ জুড়ে বিস্তার লাভ করেছে। চ্যানেলটি বিজ্ঞাপন ও সাবস্ক্রিপশন ফির মধ্য দিয়ে ২৪ ঘণ্টা ব্যাপি টিভি সিরিজ, চলচ্চিত্র, এনিমেশন শো এবং দু:সাহসিক কাজ, বাস্তবতাভিত্তিক এবং জীবনধর্মী ক্রীড়া অনুষ্ঠানসমূহ সম্প্রচার করে থাকে। এটি ২০১২ সালে বন্ধ করার আগে মার্কিন যুক্তরাষ্ট্রের এএক্সএন পরিচালন সেবায় সনি এর টেলিভিশন গ্রন্থাগারে পরিচালিত করার জন্য একটি ব্র্যান্ড নাম হিসেবে ব্যবহৃত হয়।   চ্যানেল সমূহ  নিম্নে তালিকাবদ্ধ হিসাবে চ্যানেলের বিভিন্ন স্থানীয় সংস্করণ রয়েছে:   এএক্সএন এ্যান্ড্রিয়া - বসনিয়া ও হার্জেগোভিনা, ক্রোয়েশিয়া, ম্যাসেডোনিয়া, মন্টিনিগ্রো, সার্বিয়া ও স্লোভেনিয়া পাওয়া যায়।  এএক্সএন এশিয়া - ব্রুনাই, হংকং, চীন গণপ্রজাতন্ত্রী, কম্বোডিয়া, ইন্দোনেশিয়া, লাওস, ম্যাকাও, মালয়েশিয়া, পালাউ, পাপুয়া নিউগিনি, ফিলিপাইন, সিঙ্গাপুর, শ্রীলঙ্কা, থাইল্যান্ড, তাইওয়ান এবং ভিয়েতনাম পাওয়া যায়।  এএক্সএন বিয়ন্ড - মালয়েশিয়া, ফিলিপাইন, হংকং, সিঙ্গাপুর, ইন্দোনেশিয়া, থাইল্যান্ড ও পাওয়া যায় এবং শীঘ্রই এশিয়ার বাকি দেশে পাওয়া যাবে। ২০১২ সালের ১১ অক্টোবর এই চ্যানেলটি এখন বিইটিভি হিসাবে পরিচিত।স্থানীয় এএক্সএন এর সরাসরি লিঙ্ক সংস্করণ:' এশিয়া   এএক্সএন জাপান   এএক্সএন ভারত   এএক্সএন কোরিয়া    এএক্সএন তাইওয়ান  এএক্সএন এশিয়াAsia ইউরোপ   এএক্সএন অস্ট্রিয়া / জার্মানি / সুইজারল্যান্ড    এএক্সএন বুলগেরিয়া   এএক্সএন ক্রোয়েশিয়া    এএক্সএন চেক প্রজাতন্ত্র   এএক্সএন হাঙ্গেরি    এএক্সএন ইতালি   এএক্সএন ম্যাসেডোনিয়া   এএক্সএন পোল্যান্ড   এএক্সএন পর্তুগাল   এএক্সএন কালো    এএক্সএন সাদা    এএক্সএন রোমানিয়া   এএক্সএন সার্বিয়া   এএক্সএন স্লোভাকিয়া   এএক্সএন স্লোভেনিয়া   এএক্সএন স্পেন  উত্তর আমেরিকা   এএক্সএন মেক্সিকো   দক্ষিণ আমেরিকা   এএক্সএন ব্রাজিল   তথ্যসূত্র    বহিঃসংযোগ   Official hub site, with links to the local versions  AXN White hub site, with links to the local versions  AXN Black hub site, with links to the local versions  AXN Sci-Fi hub site, with links to the local versions (redirect to Italian site for now)  AXN Spin hub site, with links to the local versions (redirect to Polish site for now)  Sony Entertainment Television hub site, with links to the local versions  SET Asia  Sony Television Asia  বিষয়শ্রেণী:সোনি পিকচার্স টেলিভিসন বিষয়শ্রেণী:১৯৯৭ সালে প্রতিষ্ঠিত টেলিভিশন চ্যানেল ও স্টেশন বিষয়শ্রেণী:টেলিভিশন নেটওয়ার্ক বিষয়শ্রেণী:সনি পিকচার্স টেলিভিশন বিষয়শ্রেণী:১৯৯৭-এ প্রতিষ্ঠিত টেলিভিশন চ্যানেল ও স্টেশন
যাইতুন (জলপাই) একটি দক্ষিণে অবস্থিত জেলা।  It was built in the 1930s and 1940s as Gaza developed outside its center. Much of the funding for the initial construction is attributed to foreign institutions, such as missionary hospitals. After the 1948 Arab-Israeli War, with the influx of Palestinian refugees, Zeitoun's population swelled. Ahmed Yassin's family settled the district in the 1950s.
কুবা হলো একটি সৌদি আরবে অবস্থিত মদিনার নিকটবর্তী গ্রাম যা ইসলামের ইতিহাসে বিশেষ গুরুত্ব বহন করে। নবী মুহাম্মাদ যখন মক্কা থেকে মদিনায় হিজরত করেন, তখন তিনি কুবায় কিছুদিন অবস্থান করেন এবং সেখানে ইসলামের ইতিহাসে প্রথম মসজিদ, মসজিদে কুবা নির্মাণ করেন।National Geospatial-Intelligence Agency. GeoNames database entry. (search) Accessed 12 May 2011.  আসর-ই-সা'দাত (সাহাবীদের যুগ)-এ কুবা মক্কা থেকে মদিনা যাওয়ার পথে অবস্থিত ছিল এবং মদিনা থেকে ৬ মাইল দূরে ছিল। গ্রামটি খেজুর বাগান সমৃদ্ধ একটি উপত্যকায় স্থাপিত হয়েছিল। গ্রামটি তার একটি কুয়ার নাম থেকে নামকরণ করা হয়েছিল। মুহাম্মাদ হিজরতের সময় এখানে কিছুদিন অবস্থান করেন এবং প্রথম মসজিদ, কুবা মসজিদ নির্মাণ করেন। মসজিদ নির্মাণে তিনি নিজেও কাজ করেছিলেন। মদিনায় স্থায়ীভাবে বসবাসের পর, মুহাম্মাদ প্রায়শই শনিবার কুবা পরিদর্শন করতেন এবং মসজিদে নামাজ আদায় করতেন। মুহাম্মাদ এর পরবর্তী সময়ে কুবা বিকশিত হতে থাকে। উসমানীয় আমলে দ্বিতীয় মাহমুদ এবং সুলতান আবদুল মজিদ কর্তৃক এটি সংস্কার ও পুনর্নির্মাণ করা হয়। কালক্রমে কুবা বৃদ্ধি পেয়ে মদিনার সাথে মিশে যায় এবং বর্তমানে এটি মদিনার একটি অংশ।   আরও দেখুন    সৌদি আরবের শহর ও জনপদের তালিকা  সৌদি আরবের অঞ্চলসমূহ  তথ্যসূত্র  Category:মদিনা প্রদেশের জনবসতিপূর্ণ স্থানসমূহ (সৌদি আরব)